《九月二日同马允彭篯侯董采载臣陈鏦大始严鸿逵赓臣查枢左旋大儿葆中从子至忠放舟东游》
清代·吕留良

老病感触多，细碎气上逆。知非养生理，微动悔已积。

诸子悯我养，扶携事游历。泽国久雨后，浦溆水充斥。

村艇宛转通，野彴高低格。日出云物高，露光百草滴。

木叶声萧然，未露憔悴迹。谁抱不彫姿，霜雪行相益。

举酒共斟酌，长幼以次及。揖让见古欢，脱略非真率。

对此意欣然，不觉夙疢释。洵知守舍翁，不如远游客。

作者简介：元史》吕留良（1629—1683），明末清初杰出的学者、思想家、诗人和时文评论家、出版家。又名光轮，一作光纶，字庄生，一字用晦，号晚村，别号耻翁、南阳布衣、吕医山人等，暮年为僧，名耐可，字不昧，号何求老人。浙江崇德县（今浙江省桐乡市崇福镇）人。顺治十年应试为诸生，后隐居不出。康熙间拒应满清的鸿博之征，后削发为僧。死后，雍正十年被剖棺戮尸，子孙及门人等或戮尸，或斩首，或流徙为奴，罹难之酷烈，为清代文字狱之首。吕留良著述多毁，现存《吕晚村先生文集》、《东庄诗存》。